Document ID: 32014R1027

DELEGIRANA UREDBA KOMISIJE (EU) br. 1027/2014
оd 25. srpnja 2014.
o izmjeni Priloga I. Uredbi Vijeća (EZ) br. 1528/2007 o primjeni aranžmana za proizvode podrijetlom iz određenih država koje pripadaju Skupini afričkih, karipskih i pacifičkih država (AKP) predviđenih u sporazumima o uspostavi ili koji vode uspostavi sporazumâ o gospodarskom partnerstvu, kako je izmijenjena Uredbom (EU) br. 527/2013 Europskog parlamenta i Vijeća o izmjeni Uredbe Vijeća (EZ) br. 1528/2007 u pogledu isključivanja određenog broja zemalja s popisa regija ili država koje su zaključile pregovore
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 1528/2007 od 20. prosinca 2007. o primjeni aranžmana za proizvode podrijetlom iz određenih država koje pripadaju Skupini afričkih, karipskih i pacifičkih država (AKP) predviđenih u sporazumima o uspostavi ili koji vode uspostavi sporazumâ o gospodarskom partnerstvu (1), kako je izmijenjena Uredbom (EU) br. 527/2013 Europskog parlamenta i Vijeća od 21. svibnja 2013. o izmjeni Uredbe Vijeća (EZ) br. 1528/2007 u pogledu isključivanja određenog broja zemalja s popisa regija ili država koje su zaključile pregovore (2), a posebno njezine članke 2.a i 2.b,
budući da:
(1)
Popis država korisnica režima uvoza EU-a bez carina i kvota utvrđen je u Prilogu I. Uredbi (EZ) br. 1528/2007 (Uredba o pristupu tržištu).
(2)
Pregovori o Sporazumu o gospodarskom partnerstvu (Sporazum) između Europske zajednice i njezinih država članica, s jedne strane, i stranke Srednja Afrika, s druge strane, zaključeni su 17. prosinca 2007.
(3)
Bocvana, Kamerun, Côte d'Ivoire, Fidži, Gana, Kenija, Namibija i Svazi nisu poduzele potrebne korake za ratifikaciju svojih sporazuma. Stoga je u skladu s člankom 2. stavkom 3. Uredbe (EZ) br. 1528/2007, a posebno njegovom točkom (b), Prilog I. toj Uredbi izmijenjen Uredbom (EU) br. 527/2013. Te države od 1. listopada 2014. više nisu obuhvaćene aranžmanom o pristupu tržištu dopuštenom u skladu s Uredbom (EZ) br. 1528/2007.
(4)
Komisija je ovlaštena u skladu s člancima 2.a i 2.b Uredbe (EZ) br. 1528/2007 donositi delegirane akte o izmjeni Priloga I. toj Uredbi ponovnim uvrštavanjem onih država koje su bile izbrisane u skladu s Uredbom (EU) br. 527/2013 čim te države poduzmu potrebne korake za ratifikaciju svojih pripadajućih sporazuma.
(5)
Kamerun je poduzeo potrebne korake za ratifikaciju svojeg sporazuma i o tome obavijestio depozitara sporazuma 22. srpnja 2014.,
DONIJELA JE OVU UREDBU:
Članak 1.
Ponovno uvrštavanje države u Prilog I.
U Prilog I. Uredbi (EZ) br. 1528/2007 umeće se sljedeća država:
Republika Kamerun.
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Primjenjuje se od 1. listopada 2014.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 25. srpnja 2014.

Labels: 18
3
15
5